Ragna Thiis

Ragna Marina Thiis (født 12. februar 1940 i Trondheim) er en norsk billedkunstner og kunstpedagog.

Ragna Thiis er utdannet ved SHKS 1959–1961, ved malerlinjen, med glassmaleri og grafikk; og ved Statens kunstakademis maleravdeling hos Aage Storstein og Alf-Jørgen Aas 1964–1967. Hun tok senere utdanning ved Statens lærerhøgskole i forming, Oslo 1980–1982, og har fra 1983 lektorkompetanse i forming. Hun er datter av domkirkearkitekt Helge Thiis og billedkunstneren Greta Thiis, og søster av Aina Thiis Leirdal og Tone Thiis Schjetne.Norsk kunstnerleksikon, Bind 4., side 209, Oslo 1986

 Arbeid 
Hun har vært formingslærer ved Trondheim off. døveskole, 1968–1969, Brundalen yrkesskole og Elen Ofstads skole, 1983–1986, og Gerhard Schønings skole, 1993–1994, og i grafisk design ved Merkantilt institutt, 1989–1999. Hun var kunstkritiker i Adresseavisen 1970–1974, Arbeider-Avisa 1974–1976 og i «Arena : trøndersk tidsskrift for kunst og kultur» 1978–1981. Hun har også arbeidet med rekvisitter og stilhistorie ved Trøndelag teater.Adresseavisen, 12. februar 2000 og Aftenposten, 12. februar 2000

Utsmykninger hun har utført er i første rekke glassmalerier i Vadsø kirke i 1972. Ragna Thiis er innkjøpt bl.a. av Norsk kulturråd, Sør- og Nord-Trøndelag fylker, Statoil og en rekke kunstforeninger. Hennes foreløpig siste utstilling i Trondhjems kunstforening (2005) ble av Adresseavisen beskrevet som «hjemlige betraktninger av Munkholmen, akvareller og kollasjer».

 Forfatterskap 

 Billedhuggeren Kristofer Leirdal. Redigert av Ragna Thiis mfl. Tapir forlag, 1996. ISBN 82-519-1228-8 (ebok fra bokhylla.no)

 Artikler i Arena 
 Trøndelag bildende kunstnere, 1/1978 s. 52–53
 Frohavets trollguru og Sistrandas sirene, 2/1978 s. 50–53
 Professor og huleboer, 2/1979 s. 36–42
 Kunstskolen i Trondheim, 4/1979 s. 30–34
 Kunstnerutdanning i fokus, 3/1980 s- 41–46
 Hvor var kvinnene i billedkunsten? 2/1981 s. 16–27

 Referanser 

Kategori:Norske malere